Document ID: 32002D0916

32002D0916
L 319/28
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 21 ноември 2002 година
за изменение на Решение 94/652/ЕО относно актуализиране на описа на задачите, които следва да се предприемат в рамките на сътрудничеството на държавите-членки при научното проучване на въпроси, свързани с храните
(нотифицирано под номер С(2002)4447)
(текст от значение за ЕИП)
(2002/916/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 93/5/ЕИО на Съвета от 25 февруари 1993 г. за подпомагане на Комисията и сътрудничество на държавите-членки при научното проучване на въпроси, свързани с храните (1), и по-специално член 3, параграф 2, четвърто тире от нея,
като има предвид, че:
(1)
Решение 94/458/ЕО на Комисията (2) установява административното управление на сътрудничеството в областта на научното проучване на въпроси, свързани с храните.
(2)
Решение 94/652/ЕО на Комисията (3), последно изменено с Решение 2001/773/ЕО (4), установява описа и разпределението на задачите, които следва да се предприемат в рамките на сътрудничеството между държавите-членки в областта на научното проучване на въпроси, свързани с храните.
(3)
Актуализацията на описа на задачите следва да отчита нуждите на общественото здравеопазване в Общността и изискванията на законодателството на Общността в областта на храните.
(4)
Задачите следва да се разпределят с оглед на специфичните научни познания и наличните ресурси в държавите-членки, и по-специално в институтите, които ще участват в научното сътрудничество.
(5)
Решение 94/652 следва да бъде съответно изменено.
(6)
Предвидените в настоящото решение мерки са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложението към Решение 94/652/ЕО се заменя с текста в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 21 ноември 2002 година.

Labels: 0
18
17
5